**Referat bestyrelsesmøde 22.03.2023**

Tilstede: Gerda, Ulla, Erling, Tina og Jesper

Afbud: ingen

**1. Godkendelse af sidste referat**

Godkendt

**2. Nyt fra formanden**

Velkommen til nye beboere i Rønhaven 😊

Vores nye miljøstationer fungerer og vi er ved, at vænne os til det nye system. Der er lagt fliser ved miljøstationen bag cykelskuret på Søndertorv.

P-pladsen på søndertorv og gruset i garagerne er harvet/ vedligeholdt.

Der er opsat en ny radiator i fælleskælderen og varmeinstallationen fungerer nu bedre.

Der er monteret handicapparkeringsskilt på søndertorv.

Tina overtager administrationen af Rønhavens hjemmeside efter Ulla Jørgensen som har ønsket at give stafetten videre. Tusind tak til Ulla og Henning for det store arbejde med hjemmesiden.

Der har været en forespørgsel på opsætning af mere gadebelysning på søndertorv tæt på cykelskuret.

Haderslev kommune vil formodentligt udskifte den eksisterende gade- / fortovsbelysning med LED-lamper i løbet af 2023. I den forbindelse undersøger bestyrelsen om det er muligt, evt. at opsætte yderligere belysning ved miljøstationen på gæste parkering og ved cykelskur ved søndertorv.

**3. Årsregnskab 2022**

Regnskabet er gennemgået af bestyrelsen og Erling fremlagde økonomisk status pr. d.d.

**4. Forslag til etablering af forberedende el-installationer for bil-ladere.**

Arbejdsgruppens arbejde blev fremlagt for bestyrelsen. Forslaget kommer til afstemning på generalforsamlingen.

Forslaget indeholder 2 mulige løsninger af problemstillingen med etablering af forberedende elinstallationer til lade standere inkl. tilslutningsgebyr. Der redegøres for de 2 forslag på generalforsamlingen.

Såfremt et af forslagene vedtages af generalforsamlingen, vil det også medføre en forøgelse af carportlejen samt evt. forhøjelse af kontingent for beboerforeningen Rønhaven.

**5. Brev fra beboere om brug af fælleskælderen**

Brev fra beboer vedr. brug af fælleskælderen er modtaget og er drøftet af bestyrelsen.

**6. Retningslinjer for brug af Fælleskælderen.**

Nye retningslinjer for brug og leje af Fælleskælderen er gennemgået og vedlægges referatet.

Muligheden for online booking af Fælleskælderen undersøges.

**7. Dato for generalforsamling samt fastsættelse af datoer for forårs- og efterårsrengøring**

Generalforsamlingen **holdes onsdag den 19. april kl. 19 i Fælleskælderen**.

Indkaldelse fremsendes jf. vedtægter.

Forårsrengøring i Rønhaven **den 15. og 16. april**. Program omdeles.

Efterårsrengøring**: 23. og 24. september**. Program omdeles.

**8. Nyt fra inspektøren – herunder rep. af legehus**

Legehuset skal repareres/ vedligeholdelses for at det kan godkendes til næste legepladseftersyn.

Arbejdet udføres til forårsrengøring den 15. og 16. april, hvis der kan samles deltagere/ beboere til dette.

Græsslåmaskiner er kontrolleret og skulle være klar til den kommende sæson.

**9. Evt.**

Husk tilmelding til påskefrokost der afholdes i fælleskælderen.

Formanden indkalder til næste bestyrelsesmøde.